Úrad vlády SR						    Na rokovanie vlády SR
Sekcia hospodárskej politiky						    dňa 6.6.2001
									    k číslu: 3771/2001
									    k bodu: 17

Stanovisko
k Použitiu zostatku finančných prostriedkov pre organizácie vykonávajúce pravidelnú autobusovú dopravu z Programu obnovy vozidlového parku z roku 1998

I.

	Materiál predkladá minister dopravy, pôšt a telekomunikácií ako iniciatívny. Obsahuje dôvodovú správu, predkladaciu správu, prílohy, komuniké a vyhodnotenie pripomienkového konania.

	Ministerstvo dopravy, pôšt a telekomunikácií SR navrhuje uvoľniť 16,151 mil. Sk  z vyhláseného Programu obnovy vozidlového parku (Program) na nákup  7 autobusov pre vybraných 6 š.p. SAD. Ide o zostatok prostriedkov k 31.12.2001.

	V súčasnej dobe ešte prebieha bonifikácia úrokov pri úverových zmluvách, ktoré podniky SAD v minulosti uzavreli na nákup autobusov s využitím príspevkov podľa uvedeného Programu. MDPT SR navrhuje pokračovať v Programe  už iba ukončením bonifikácie úrokových nákladov v rokoch 2001, 2002 a 2003, nakoľko nepredpokladá, že zo strany podnikov SAD bude záujem o nákup autobusov za podmienok Programu.

II.

	Pripomienky k návrhu vyjadrili MF SR, ktoré odporúča navrhované využitie prostriedkov Programu, a Slovenská záručná a rozvojová banka, ktorá upozornila na potrebu riešiť spôsob presunu prostriedkov v súlade s príslušnou zmluvou s MDPT SR.

III.

	Vzhľadom na to, že na nákup autobusov bude použitý celý zostatok prostriedkov v Programe, materiál by mal uviesť z akých zdrojov bude pokračovať v rokoch 2001, 2002 a 2003  bonifikácia úrokových nákladov na už zakúpené autobusy. Tiež sa treba vyjadriť k ďalšej existencii Programu, keďže MDPT SR predpokladá, že  zo strany podnikov SAD nebude záujem o nákup autobusov za jeho súčasných podmienok.

	Materiál by mal byť doplnený aj o stanovisko Úradu pre štátnu pomoc.
	Predkladaný návrh nebol prerokovaný v Porade ekonomických ministrov vlády SR.

	V návrhu uznesenia odporúčame prehodnotiť znenie úlohy B.2.,  pretože jej formulácia podľa  podmienok Programu, ktorý umožňuje len bonifikáciu úrokových nákladov, na uvedený účel odvolávajúci sa na podmienky Programu, neumožňuje prostriedky použiť podľa predloženého návrhu, ale len na bonifikáciu úrokových nákladov.

	Predkladaný návrh nebol prerokovaný v Porade ekonomických ministrov vlády SR.

	Odporúčame vláde rozhodnúť o predloženom návrhu s prihliadnutím na vyššie uvedené pripomienky a výsledok rozpravy k materiálu.

Bratislava 4.6.2001